ועדת הכספים, כנסת 19, פרוטוקול מספר 465, 2014-11-26 09:15

ניסן סלומינסקי: אני פותח את ישיבת ועדת הכספים.

ניסן סלומינסקי: אנחנו עוברים לסעיף השני שבסדר היום, סעיפים 8, 11(ב) ו- 13(ב) מתוך הצעת חוק מס ערך מוסף (תיקון מס' 45), התשע"ד-2014 (זקיפת תשלומים(.

<זאב פורת: בעיקרון חוק מע"מ הנוכחי חוקק ב-1976 ומאז הפלטפורמה שחוקקה אז, למרות שעברו כבר שלוש שנות דור מבחינת המחשוב, נותרנו עם הפלטפורמה הישנה.

<זאב פורת: לפני שלוש שנים החלטנו שאנחנו בונים מערכת מע"מ חדשה ומודרנית שתקפה למאה ה-21 והחלטנו לבצע האחדה של השיטה החשבונאית בכלל מערכי המס.

<זאב פורת: כלומר, בניכויים, במיסוי מקרקעין, במס הכנסה ובמע"מ.

<זאב פורת: כיום קיים שוני בין מע"מ לבין המיסוי הישיר.

<זאב פורת: כיום תשלום שמשולם במע"מ נזקף קודם לכן לקרן, לאחר מכן לקנסות והקנסות סופגים ריבית והצמדה, ורק במקום השלישי הריבית וההצמדה.

<זאב פורת: לעומת המיסוי הישיר שהקנסות במקום האחרון ולא השני ועל הקנסות אין ריבית והצמדה, כפי שבמע"מ קיים, ומנגד הקרן כאשר אתה משלם, כל סכום משולם ומשויך אוטומטית לקרן, לריבית ולהצמדה שמתייחסים לאותה קרן.

<זאב פורת: שכרנו משרד רואי חשבון שליווה את כל התהליך במשך שלוש שנים וההצעה הייתה לאחד לחלוטין את השיטות הנוהגות.

ניסן סלומינסקי: אבל לאחד את זה לטובה.

ניסן סלומינסקי: לכיוון מע"מ.

<זאב פורת: לא.

<זאב פורת: מע"מ לכיוון המיסוי הישיר.

<זאב פורת: לגבי הקנסות, למעשה אנחנו מקלים על הציבור בצורה משמעותית מאוד.

<זאב פורת: הקנסות שהיום הם במדרג השני לפני ריבית והצמדה וכוללים ריבית והצמדה, אנחנו מעבירים אותם למדרג האחרון בתור.

<זאב פורת: למה החשיבות ולמה דחקנו גם בכם?

<זאב פורת: כל המערכת שנבנתה בשלוש השנים האחרונות, נבנתה על הבסיס הזה.

<זאב פורת: אנחנו ב-1 בינואר 2015 אמורים להרים כבר את השלטר בצורה הזאת.

<זאב פורת: במידה ואכן זה יעבור, אנחנו ננהל במקביל שני מערכים – את הישן ואת החדש.

<זאב פורת: החדש יהיה תקף מ-1 בינואר 2015 והישן יהיה תקף לגבי חובות עבר עד שהם יסתיימו ואני מקווה שתוך חמש שנים נוכל לבטל לחלוטין את המערך הישן.

ניסן סלומינסקי: מישהו רוצה להרחיב?

ניסן סלומינסקי: זאב, בהערת אגב שלא קשורה אליך, אתם באמת נזעקים על דברים שנכתבו ב-1976 ובאמת הגיע הזמן לשנותם.

ניסן סלומינסקי: אני מניח שבספר החוקים יש דברים מנדטוריים שעדיין לא תיקנו אותם.

ניסן סלומינסקי: דרכך, למרות שזה לא קשור אליך, אני מעביר את הדברים ואומר שהגיע הזמן לשנות.

<זאב פורת: אתה צודק.

<זאב פורת: כאן אתה מדבר על מערך מס.

ניסן סלומינסקי: צריך לומר שלפי פסיקת בית המשפט העליון או החוק שמדינת ישראל חוקקה, כאשר משנים את זה, צריך להתחיל קודם כל לעבור למשפט העברי ואחר כך לחפש במערכות משפט אחרות.

יעקב ליצמן: זה שייך לאום?

ניסן סלומינסקי: לא, לא שייך ללאום.

ניסן סלומינסקי: זה מה שהמדינה חוקקה.

ניסן סלומינסקי: הבעיה שנשיא בית המשפט העליון משום מה לא הכיר את החוק הזה.

ניסן סלומינסקי: עדיין החוק הזה של הכנסת קיים.

ניסן סלומינסקי: זה רק דרכך.

<שגית אפיק: שיטת גבייה כמו שיש היום במע"מ, השיטה הישנה, קיימת גם במיסוי מסוג אחר?

<זאב פורת: לא.

<זאב פורת: אבל היא תיוותר על כנה לגבי התקופה, עד 31 בדצמבר 2014.

<זאב פורת: כל התשלומים שיבוצעו לגבי חובות עבר, הייחוס שלהם יהיה לפי השיטה הישנה.

ניסן סלומינסקי: לכן הוא אמר שיעברו כחמש שנים עד שזה יסתיים.

ניסן סלומינסקי: אנחנו נסתכל ונראה שכאשר אתם מעלים את השלטר, הכול עובד והכול בסדר.

יעקב ליצמן: הוא יוריד מע"מ.

<שגית אפיק: גיא, מה קורה במס קנייה?

<גיא גולדמן: מס קנייה מפנה היום לשיטת הגבייה לשיטת הזקיפה לפי חוק מע"מ.

<גיא גולדמן: מס קנייה, זה יישאר.

<גיא גולדמן: הוחלט לא לשדרג את המערכות.

<שגית אפיק: במס קנייה תישאר המערכת הישנה עם השיטה הישנה.

<גיא גולדמן: כן.

<זאב פורת: כדי לסבר את האוזן, במס קנייה בסך הכול יש 88 עוסקים במשק.

<זאב פורת: אם אני מדבר במע"מ על 512 אלף, הרי במס קנייה פחות ממאה בכל הארץ.

<שגית אפיק: אם כן, במס קנייה זה יישאר אותו הבר.

<שגית אפיק: אנחנו נחריג את זה כאן?

<גיא גולדמן: כן.

ניסן סלומינסקי: תזכור שהעולם נברא יחידי כדי לומר לנו שכל אדם שקול כאילו הוא עולם ומלואו.

ניסן סלומינסקי: גם אם יש את אלה, וזאת הטבה, תשאפו להעביר גם אותם.

יעקב ליצמן: יש ממנו הבטחה שהוא מוריד מע"מ ואנחנו עוזרים לו לייעל את הגבייה.

ניסן סלומינסקי: נתנו להם הרבה כלים לייעל את הגבייה מההון השחור וכולי.

ניסן סלומינסקי: אנחנו מצפים לעשרה מיליארד תוספת השנה.

יעקב ליצמן: בגלל זה נחליף אותם.

ניסן סלומינסקי: תקריא בבקשה.

<גיא גולדמן: סעיפים 8, 11(ב) ו- 13(ב) מתוך הצעת חוק מס ערך מוסף (תיקון מס' 45), התשע"ד-2014 (זקיפת תשלומים) החלפת סעיף 103 בחוק מס ערך מוסף, התשל"ו-1975 (להלן – החוק העיקרי), במקום סעיף 103 יבוא: "103.

<גיא גולדמן: זקיפת תשלום לחוב קודם שילם אדם סכום כלשהו על חשבון סכומים שונים שהוא חייב בהם על פי חוק זה או על פי חוק המסים (קנס פיגורים), התשמ"א-1981 (להלן – חוק המסים) (קנס פיגורים), ולא פירש לסילוק איזה מחובותיו האמורים נועד הסכום ששילם, ייזקף התשלום לסוגי החובות השונים לפי הסדר שלהלן ואילו בכל סוג חוב ייזקף התשלום לפי סדר היווצרות החוב:

<שגית אפיק: עשית שינוי.

<שגית אפיק: במקום איזה מסוגי החובות שלו נועד הסכום, שזה יהיה איזה מחובותיו האמורים.

<שגית אפיק: נסביר לוועדה מה המטרה של זה.

<שגית אפיק: אנחנו שוחחנו אתמול עם רשות המסים וביקשנו מהם שאדם יוכל לבחור גם אם יש לו שני עיצומים כספיים, הוא יוכל לבחור מביניהם איך הוא רוצה שיהיה הסדר.

<שגית אפיק: לכן יש כאן תיקון לעומת מה שמופיע בפניכם.

<שגית אפיק: במקום איזה מסוגי החובות, יהיה איזה מחובותיו האמורים.

<גיא גולדמן: נכון.

<גיא גולדמן: מס.

<גיא גולדמן: כפל מס.

<גיא גולדמן: עיצום כספי – הוחלט להוריד בתיאום עם היועצת המשפטית.

<גיא גולדמן: קנס לפי חוק זה או קנס לפי חוק המסים (קנס פיגורים).

<שגית אפיק: כן.

<שגית אפיק: כיוון שאין היום עיצום כספי בחוק המע"מ, עדיין אין.

<שגית אפיק: יש בהצעת חוק המע"מ שמונחת על שולחנה של הוועדה אבל כיוון שהיא עדיין לא אושרה, אין עיצום כספי ולכן אנחנו מורידים את זה בשלב הזה.

יעקב ליצמן: גם שם נוריד.

ניסן סלומינסקי: בשבוע הבא אולי נוכל להוסיף את זה.

יעקב ליצמן: לא.

יעקב ליצמן: אין עיצום כספי.

ניסן סלומינסקי: אני צוחק.

<שגית אפיק: נכון לעכשיו אין עיצום כספי במע"מ.

יעקב ליצמן: אתה מדבר כבר על הממשלה החדשה.

<שגית אפיק: שאלה.

<שגית אפיק: מה קורה לגבי הפרשי הצמדה וריבית?

<שגית אפיק: היום הרבה פעמים אדם מבקש, כשיש לו הרבה חובות, לעשות איזשהו הסדר עם רשות המסים ומוחקים לו אותם.

<גיא גולדמן: אפשר יהיה להמשיך בהסדרים האלה.

<גיא גולדמן: יהיה ניתן למחוק חובות הצמדה וריבית בכפוף לסייגים של החוק.

<גיא גולדמן: בהחלט סעיף 100 מעגן את הסמכות הזאת.

<שגית אפיק: זה ימשיך לחול אותו הדבר.

<שגית אפיק: אתם נותנים כאן הצהרה לפרוטוקול.

<זאב פורת: כן.

<שגית אפיק: שלא יהיה שינוי לעניין מחיקת הפרשי הצמדה.

<זאב פורת: לא.

<זאב פורת: בוודאי שלא.

<גיא גולדמן: זאת סמכות שבשיקול דעת.

ניסן סלומינסקי: יושבים מולי כמה אנשים ומהנהנים בראשם.

<זאב פורת: הזמנו לכאן הפעם שבעה ממונים.

ניסן סלומינסקי: זה בסדר גמור.

<גיא גולדמן: לעניין סעיף קטן (א), דין החזר מס תשומות וכל החזר מס אחר שקוזז כנגד חוב לפי חוק זה או לפי חוק קיזוז מסים, התש"ם-1980, ודין סכום שנגבה על פי פקודת המסים (גבייה), או בדרך אחרת, כדין סכום ששולם.

<גיא גולדמן: שולם סכום לפי סעיף קטן (א), ייזקף כנגד כל סוג חיוב שבאותו חוב, חלק יחסי מהסכום ששולם כיחס חלקו של סכום אותו סוג חיוב לסך כל אותו חוב.

<גיא גולדמן: לעניין זה, "סוג חיוב" – כל אחד מאלה: קרן החוב, ריבית, הצמדה".

<שגית אפיק: לפני שנמשיך לתחילה ולהוראות המעבר, אתה רוצה להחריג את מס קנייה?

<גיא גולדמן: כן.

<גיא גולדמן: אני רוצה להחריג את מס קנייה.

<שגית אפיק: יש לך סעיף להקריא לוועדה?

<גיא גולדמן: כן.

<גיא גולדמן: "בחוק מס קנייה (טובין ושירותים) 1952, סעיף 11, במקום האמור בו, יבוא:"

<שלומית ארליך: בעצם עכשיו אתה מחזיר את סעיף 103 כמו שהוא היה במקור.

<גיא גולדמן: נכון.

<שגית אפיק: את אופן הגבייה הישן שקיים לפני הצעת החוק הזאת.

<גיא גולדמן: נכון.

<שגית אפיק: לגבי מס קנייה.

<שגית אפיק: נאמר לנו שיש רק 88 עוסקים.

<שגית אפיק: אמרנו שבמס קנייה תישאר השיטה הישנה.

<זאב פורת: ודאי.

<שגית אפיק: עד שתבנו מערכת חדשה גם למס קנייה.

<גיא גולדמן: "בחוק מס קנייה (טובין ושירותים) 1952, סעיף 11, במקום האמור בו, יבוא: שילם החייב במס סכום כלשהו על חשבון סכומים שונים שהוא חייב בהם על פי חוק זה או על פי חוק המסים (קנס פיגורים) התשמ"א-1981 ולא פירש לסילוק איזה מחובותיו האמורים נועד הסכום ששילם, ייזקף התשלום לסוגי החובות השונים לפי הסדר שלהלן ולכל סוג חוב ייזקף התשלום לפי סדר היווצרות החוב.

<גיא גולדמן: מס.

<גיא גולדמן: קנס לפי חוק זה או קנס לפי חוק המסים (קנס פיגורים) התשמ"א-1981.

<גיא גולדמן: הפרשי הצמדה וריבית לרבות מתואמים לפי סעיף 10א(א).

<גיא גולדמן: לעניין סעיף קטן (א), דין החזר מס שקוזז כנגד חוב לפי חוק זה או לפי חוק קיזוז מסים התש"ם-1980 ודין סכום שנקבע על פי פקודת המסים (גבייה) ובדרך אחרת כדין סכום ששולם".

<שגית אפיק: ב-(2) אמרת רק קנס לפי חוק זה כי אין כפל במס קנייה.

<גיא גולדמן: כן.

<גיא גולדמן: אין כפל.

<שגית אפיק: לכן הקראת רק קנס לפי חוק זה.

<גיא גולדמן: נכון.

<גיא גולדמן: תחילה תחילתו של סעיף 103 לחוק העיקרי, כנוסחו בסעיף 8 לחוק זה, ביום י' בטבת התשע"ה (1 בינואר 2015).

<גיא גולדמן: צריך גם להוסיף לא רק סעיף 103 אלא גם מס קנייה.

<שגית אפיק: גם במס קנייה זה יתחיל ב-1 בינואר 2015.

<שגית אפיק: בסדר.

<גיא גולדמן: נכון.

<שגית אפיק: עכשיו אנחנו מכניסים הוראה חדשה, הוראת תחולה.

<גיא גולדמן: כן.

<גיא גולדמן: זקיפת התשלומים, כפי שאמרנו בסעיף 103, תחול לגבי חובות שנוצרו לאחר 1 בינואר 2015 בכפוף לסייגים מסוימים, כאמור בהוראת המעבר שנקרא מיד.

<שלומית ארליך: בעצם הוראת התחולה תהיה שזה יחול לגבי חוב שנוצר החל במועד התחילה ואילך.

<שגית אפיק: מ-1 בינואר 2015.

<גיא גולדמן: נכון, אבל יהיו חובות מסוימים – אנחנו נגיד את זה בהוראות המעבר – שלמרות שהם נוצרו לאחר 1 בינואר - - -

<שגית אפיק: אתה עדיין תחיל עליהם.

<שגית אפיק: זה תכף יהיה בהוראת המעבר.

<שגית אפיק: תקריא את התחולה.

<גיא גולדמן: את הוראת המעבר.

<גיא גולדמן: את התחולה כבר אמרנו.

<גיא גולדמן: הוראת מעבר על אף האמור בסעיף 11(ב), לגבי חוב שנוצר בשל דוח תקופתי לתקופה המסתיימת לפני יום י' בטבת התשע"ה (1 בינואר 2015), לרבות קנסות אשר הוטלו בשל דוחות כאמור לפי סעיף 94 לחוק העיקרי או לפי חוק המסים (קנס פיגורים) התשמ"א-1981, ימשיכו לחול הוראות סעיף 103 לחוק העיקרי כנוסחו ערב המועד האמור.

<שלומית ארליך: תאמר מי הן הקבוצות שהחרגתם כאן.

<זאב פורת: אני רוצה להסביר.

<זאב פורת: דוח מע"מ שאמור היה להיות מוגש ב-15 לאוקטובר 2014 ולא הוגש במועד אלא הוגש ב-2015, התחולה לגבי סדרי התשלום תחול כפי מתכונתו בחוק הישן, במועד שהדוח אמור היה להיות מוגש.

ניסן סלומינסקי: בסדר.

ניסן סלומינסקי: מי בעד אישור סעיפים 8, 11(ב) ו- 13(ב) מתוך הצעת חוק מס ערך מוסף (תיקון מס' 45), התשע"ד-2014 (זקיפת תשלומים) והתוספת לגבי מס קנייה כפי שהוקראה וסעיף התחולה?

ניסן סלומינסקי: בעד – פה אחד

ניסן סלומינסקי: הסעיפים אושרו פה אחד.

ניסן סלומינסקי: זאב, יש לי בקשה.

ניסן סלומינסקי: אני הכנתי את הדף הזה ולמדתי אותו לעומק, עכשיו זה דף שונה לגמרי.

ניסן סלומינסקי: להבא תשתדלו שכל התיקונים האלה יבואו כך שיהיה לנו דף עם כל החומר כדי שלא נצטרך לשמוע בעל פה את הדברים.

<זאב פורת: בסדר.

ניסן סלומינסקי: תעשו את כל הדבר הזה כמה ימים לפני כן כדי שיהיה לנו דף מסודר עם כל התיקונים.

ניסן סלומינסקי: את הבטחתנו מילאנו.

<זאב פורת: פיגור של שבוע, אבל כן.

ניסן סלומינסקי: והקדמה של חודש ושבוע, מה-1 בינואר 2015.

ניסן סלומינסקי: זה הרי מתחיל ב-1 בינואר 2015 ואנחנו היום עוד בנובמבר.

יעקב ליצמן: איך אני יכול להיות בטוח ששר האוצר לא יחזור בו?

ניסן סלומינסקי: תודה.